Chi rox kꞌij,
x-an jun cꞌulubic pa tinamit Caná chiriꞌ pa departamento Galilea,
y ri María ruteꞌ ri Jesús cꞌo-apu chiriꞌ.
Ja jun cꞌa ri Jesús y ri ru-discípulos xeꞌoyox ri pa cꞌulubic.
Y chiriꞌ pa cꞌulubic,
xa xqꞌuis ri vino,
y ri ruteꞌ ri Jesús quireꞌ xuꞌij che:
Xqꞌuis ri qui-vino,
xchaꞌ che.
Jacꞌa ri Jesús xuꞌij:
Nteꞌ,
¿achique roma chuve yin naꞌij-vi riꞌ?
Roma ri hora vichin yin man jani tuka,
xchaꞌ rijaꞌ.
Jacꞌariꞌ quireꞌ xuꞌij ri ruteꞌ ri Jesús chique ri yejachon pa cꞌulubic:
Ronojel ri xtuꞌij ri Jesús chive,
tibanaꞌ,
xchaꞌ chique.
Cꞌo cꞌa vakiꞌ chovon tak (cucuꞌ,
kꞌeꞌl) chiriꞌ,
banon che abaj.
Chupan tak (cucuꞌ,
kꞌeꞌl) achel riꞌ niquiya-vi yaꞌ ri israelitas richin niquichꞌajchꞌojij-quiꞌ chuvech ri Dios,
achel nuꞌij ri qui-ley.
Ri (cucuꞌ,
kꞌeꞌl) riꞌ cajcaj ciento vaso yaꞌ ntoc chupan.
Jacꞌariꞌ tok ri Jesús xuꞌij chique ri yejachon pa cꞌulubic:
Queꞌinojsaj che yaꞌ ri (cucuꞌ,
kꞌeꞌl) reꞌ,
xchaꞌ.
Y rijeꞌ xequinojsaj hasta chukul e.
Cꞌajariꞌ xuꞌij chique:
Vacami tipaja-e jubaꞌ y teꞌiyaꞌ che ri paꞌel chuvech ri nimakꞌij,
xchaꞌ.
Y can quiriꞌ vi xquiꞌen.
Jacꞌa ri paꞌel chuvech ri nimakꞌij man reteman ta achique lugar cꞌamon-vi-pe ri vino riꞌ;
xaxe ri xeꞌepajo-pe ri yaꞌ ri queteman.
Pero tok rijaꞌ rutojtoꞌen chic ri yaꞌ ri x-an vino che,
xroyoj ri alaꞌ ri cꞌo pa rucꞌulubic,
y quireꞌ xuꞌij che:
Tok cꞌo jun nimakꞌij achel reꞌ,
conojel vinak ja ri utz vino niquiyaꞌ naꞌey,
y tok siquirnak chic pa quichiꞌ ri ecꞌo pa nimakꞌij,
cꞌajariꞌ niquiyaꞌ jun vino ri man can ta utz.
Pero rat man quiriꞌ ta xaꞌan.
Rat xa cꞌa ja xavelesaj-pe ri vino más utz,
xchaꞌ.
Ja cꞌa reꞌ ri naꞌey milagro ri xuꞌon ri Jesús,
y ja ri pa tinamit Caná ri cꞌo pa Galilea xuꞌon-vi.
Riqꞌuin riꞌ xucꞌut chi rijaꞌ can cꞌo rukꞌij,
y ri ru-discípulos xcukeꞌ quicꞌuꞌx riqꞌuin.
Tok xqꞌuis ri nimakꞌij richin ri cꞌulubic,
ri Jesús,
ri ruteꞌ,
ri eruchakꞌ y ri ru-discípulos xexule-ka pa tinamit Capernaum,
y chiriꞌ xecꞌuje-vi caꞌi-oxiꞌ kꞌij.